Hindi News

Guyana Releases Indian Postal Tickets, First Holi Ticket After Indian Independence

एकलौता देश जिसने होली पर जारी अपना डाक टिकट, टिकट में दिख रहे श्रीकृष्ण

3 वर्ष पहले



कॉपी लिंक

देश भर में आज होलिका दहन किया जाएगा। कल होली खेली जाएगी। इस त्योहार पर भारतीय डाक विभाग ने आजादी से आज तक कोई डाक टिकट जारी नहीं किया है। दक्षिण अमेरिका का गुयाना ही दुनिया का एकलौता ऐसा देश है, जिसने होली पर डाक टिकट जारी किया है। गुयाना की सरकार ने 26 फरवरी 1969 को चार डाक टिकटों का खूबसूरत सेट जारी किया था। इन टिकटों में राधा-कृष्ण को हाेली खेलते हुए दिखाया गया है। ये डाक टिकट उदयपुर के मेवाड़ फिलैटली सोसायटी के संस्थापक अध्यक्ष विनय भाणावत ने संजो रखे हैं। भाणावत कहते हैं कि ये अफसोस की बात है कि जो त्योहार हमारे देश में इतना अहम है, उस पर भारतीय डाक विभाग ने अभी तक डाक टिकट जारी नहीं किए हैं। देश में दीपावली पर डाक टिकट जारी करने के लिए भी 10 साल तक मांग चलती रही। इसके बाद 7 अक्टूबर 2008 को पहली बार दीपावली पर तीन डाक टिकट जारी किए गए थे। इसके बाद 5 नवंबर 2012 को और फिर बीते साल दो-दो डाक टिकट जारी किए गए। गुयाना ने 1976 में ही दीपावली पर 4 डाक टिकट जारी कर दिए थे।